**Ministru kabineta noteikumu projekta "Noteikumi par atlīdzības apmēru, piešķiršanas un izmaksas kārtību fiziskās personas pārstāvim administratīvajā lietā iestādē" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Noteikumi par atlīdzības apmēru, piešķiršanas un izmaksas kārtību fiziskās personas pārstāvim administratīvajā lietā iestādē" (turpmāk – Noteikumu projekts) izstrādāts saskaņā ar Administratīvā procesa likuma (turpmāk – APL) 18. panta ceturto daļu, kurā paredzēts pilnvarojums Ministru kabinetam noteikt fiziskās personas pārstāvim izmaksājamās atlīdzības apmēru, piešķiršanas un izmaksas kārtību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 1. martā ir stājies spēkā Latvijas Republikas Saeimā 2017. gada 2. februārī pieņemtais likums "Grozījumi Administratīvā procesa likumā", kurā ir paredzēts APL 18. panta ceturto daļu izteikt jaunā redakcijā, mainot normas būtību. APL pārejas noteikumu 20. punkts paredz, ka Ministru kabinets līdz 2017. gada 1. septembrim izdod šā likuma 18. panta ceturtajā daļā minētos noteikumus. Līdz šo noteikumu spēkā stāšanās dienai, bet ne ilgāk kā līdz 2017. gada 1. septembrim par atlīdzības izmaksas kārtību un apmēru fiziskās personas pārstāvim administratīvajā lietā iestādē piemērojami Ministru kabineta 2004. gada 24. augusta noteikumi Nr. 735 "Noteikumi par atlīdzības izmaksas kārtību un tās apmēru fiziskās personas pārstāvim administratīvajā lietā, kas adresātam ir sarežģīta", ciktāl tie nav pretrunā ar šo likumu. Ievērojot minēto, nepieciešams izdot jaunus Ministru kabineta noteikumus par atlīdzības piešķiršanas un izmaksas kārtību, un tās apmēru fiziskās personas pārstāvim sarežģītā administratīvajā lietā. Atlīdzības izmaksa fiziskās personas pārstāvim tiek paredzēta, lai efektīvāk nodrošinātu Latvijas Republikas Satversmes 92. pantā noteiktās tiesības uz taisnīgu tiesu un juridiskās palīdzības pieejamību. Atlīdzības izmaksa saskaņā ar APL 18. panta ceturto daļu fiziskās personas pārstāvim administratīvajā lietā iestādē paredz divus kumulatīvus kritērijus – lietas sarežģītība un fiziskās personas mantiskais stāvoklis. Noteikumu projektā netiek definēti konkrēti administratīvās lietas sarežģītības kritēriji, jo tie veidosies no fiziskās personas un iestādes viedokļu kopuma. Lietas sarežģītība ir klauzula, kas katrā konkrētā situācijā jāpiepilda ar saturu. Kā galvenais no apsvērumiem, kāpēc lietu uzskatīt par sarežģītu, būtu apstāklis, ka lietā ir attiecīgajai lietu kategorijai netipiski apstākļi, kas varētu izpausties kā liels lietas dalībnieku skaits ar pretējām interesēm lietā, acīmredzami nesamērīgs pamattiesību aizskārums, pamatots strīds par piemērojamās tiesību normas interpretāciju, u.c. šādi sarežģīti apstākļi.Arī personas mantiskais stāvoklis ir iestādē vērtējams jēdziens un katrā konkrētajā gadījumā piepildāms ar saturu. Maznodrošinātas personas statusa piešķiršana nav vienīgais un izšķirošais kritērijs, lai atzītu, ka personas mantiskais stāvoklis ir atbilstošs pārstāvja pakalpojumu iestādes nodrošinātai apmaksai. Piešķirot atlīdzību, iestādei jāņem vērā lietā izlemjamā administratīvi tiesisko attiecību priekšmeta un fiziskās personas mantiskā stāvokļa savstarpējā saistība. Tādēļ, lai fiziskās personas pārstāvim varētu piešķirt valsts noteikto atlīdzību, iestādei atbilstoši fiziskas personas iesniegtajiem dokumentiem jāveic lietas sarežģītības, fiziskas personas mantiskā stāvokļa un fiziskās personas pārstāvja atbilstības noteiktajam kvalifikācijas kritērijam pārbaude. Papildus atlīdzības piešķiršanai nepieciešamo kritēriju (sniegto ziņu) pārbaude iestādē notiks atbilstoši APL 59. pantā un nozaru normatīvajos aktos noteiktajai informācijas iegūšanas kārtībai. Salīdzinot ar esošo kārtību, izmaiņas nepieciešamas tikai fiziskās personas pārstāvja atbilstības noskaidrošanā. Noteikumu projekta mērķis ir paaugstināt tiesisku administratīvo aktu izdošanas efektivitāti administratīvajā procesā iestādē, ko atbilstoši APL 18. panta ceturtajā daļā noteiktajam pārstāvja izvēles kritērijam varēs nodrošināt pārstāvji ar augstāko juridisko izglītību un pietiekamu praktisko pieredzi, proti, pārstāvja kvalifikācijai jāatbilst juridiskās palīdzības sniedzējiem izvirzāmajām prasībām, ko nosaka Valsts nodrošinātās juridiskās palīdzības likuma 30. pants. Ievērojot minētās paaugstinātās kvalifikācijas prasības, valsts piešķirtais atlīdzības apmērs fiziskās personas pārstāvim Noteikumu projektā tiek noteikts tādā pašā apmērā, kāds tas ir juridiskās palīdzības sniedzēju reģistrā iekļautam zvērinātam advokātam vai juristam par līdzīgu pakalpojumu sniegšanu tiesvedības procesā ārpus tiesas, proti, 25 *euro* par lietas izšķiršanai nepieciešama dokumenta – rakstveida paskaidrojuma vai iesnieguma par administratīvā akta apstrīdēšanu – sastādīšanu, vai 20 *euro* stundā par dalību administratīvajā procesā iestādē. Ņemot vērā, ka administratīvais process iestādē notiek rakstveida procesā, pārstāvim šādu dalību nepieciešams pamatot. Vienlaikus Noteikumu projektā vienas administratīvās lietas ietvaros atlīdzības apmērs tiek ierobežots, nosakot atlīdzību par diviem dokumentiem (viens rakstveida paskaidrojums un viens iesniegums par administratīvā akta apstrīdēšanu) un 5 stundas. Ierobežojumi tiek paredzēti, lai efektivizētu sagatavoto dokumentu un pārstāvja iesaistes kvalitāti, proti, atlīdzības piešķiršanai netiks uzskaitīti atsevišķi iesniegti papildu paskaidrojumi vai apstrīdēšanas iesnieguma papildu pamatojums. Šādi ierobežojumi ļaus izvairīties no nepamatotas lietas izskatīšanas novilcināšanas. Noteikumu projektā atlīdzības izmaksas kārtība paredz fiziskās personas iesniegumu ar lūgumu piešķirt apmaksu pārstāvim par juridiskās palīdzības sniegšanu. Pēc iestādes pozitīva lēmuma pārstāvis sagatavos izziņu par sniegto palīdzību un iesniegs apstiprināšanai iestādē. Atlīdzība tiks izmaksāta no iestādes rīcībā esošajiem iestādes pamatdarbības nodrošināšanai paredzētajiem līdzekļiem, pamatojoties uz iestādē par konkrēto administratīvo lietu atbildīgās amatpersonas sagatavoto lēmumu par pārstāvja tiesībām saņemt atlīdzību, pārstāvja sagatavoto un par konkrēto administratīvo lietu atbildīgās amatpersonas apstiprināto izziņu par pārstāvja piedalīšanos administratīvajā lietā. Noteikumu projektā lietotais termins "atlīdzība" atbilst līdz šim Ministru kabineta 2004. gada 24. augusta noteikumos Nr. 735 "Noteikumi par atlīdzības izmaksas kārtību un tās apmēru fiziskās personas pārstāvim administratīvajā lietā, kas adresātam ir sarežģīta" noteiktajam un tas nav uzskatāms par atlīdzību nodarbinātajam, bet atbilst Ministru kabineta 2005. gada 27. decembra noteikumu Nr. 1031 "Noteikumi par budžetu izdevumu klasifikāciju atbilstoši ekonomiskajām kategorijām" pielikumā norādītajam klasifikācijas kodam – 2272 (izdevumi par tiesvedības darbiem). Noteikumu projektam paredzēts spēkā stāšanās termiņš 2017. gada 1. jūlijā. Šāds termiņš izvēlēts atbilstoši APL pārejas noteikumu 20. punktā noteiktajam, kā arī, lai iestādes savlaicīgi sagatavotos tiesiskā regulējuma piemērošanai un atvieglotu tām grāmatvedības kārtošanas nosacījumu ievērošanu. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes un tām pielīdzināmās institūcijas, kurās tiek izdoti administratīvie akti, administratīvajā procesā iesaistītie administratīvā akta adresāti un viņu pārstāvji.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums būtiski nemaina spēkā esošās tiesības un pienākumus, kā arī veicamās darbības. Vienlaikus juridiski kvalificētu pārstāvju piesaistīšana var veicināt tiesisku administratīvo aktu izdošanas efektivitāti sarežģītās administratīvajās lietās.  |
| 3. | Administratīvo izmaksu monetārs novērtējums | Administratīvās izmaksas fiziskai personai par personas pārstāvja iesaistīšanu un atlīdzību iestādē netiek paredzētas būtiskas, proti, personas pārstāvju atlīdzībai iestādē 154 *euro*. Aprēķini veikti saskaņā ar formulu C = (f x l) x (n x b), kur f = 2,2 (minimālā vidējā stundas tarifa likme ar 40 stundu darba nedēļu), l = 1 (laiks iesnieguma sagatavošanai), n = 70 (prognozētais iesniegumu skaits) un b = 1 (neregulāri gadījumi, jeb 1 iesniegums gadā). Šādas izmaksas ir ar nosacījumu, ka pārstāvis būs zvērināts advokāts vai pārstāvības pilnvarojums notiks mutvārdos iestādē. Notariāli apliecinātas speciālpilnvaras taisīšanas izmaksas atbilstoši Ministru kabineta 2013. gada 3. septembra noteikumu Nr. 737 "Noteikumi par zvērinātu notāru atlīdzības taksēm un to noteikšanas kārtību" 8.3. apakšpunktam ir 15,65 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |   |
| 5.1. valsts pamatbudžets |  |  |  |   |
| 5.2. speciālais budžets |  |  |  |   |
| 5.3. pašvaldību budžets |  |  |  |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Administratīvās izmaksas fiziskai personai par personas pārstāvja iesaistīšanu un atlīdzību iestādē netiek paredzētas būtiskas, bet atsevišķās lietu kategorijās var pieļaut, ka iestādēm būs papildu izdevumi. Ja šādi izdevumi būs būtiski, par papildu finansējuma piešķiršanu 2018., 2019. un 2020. gadam skatāmi Ministru kabinetā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" sagatavošanas un izskatīšanas procesā atbilstoši valsts budžeta finansiālajām iespējām.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu un dotu iespēju ieinteresētajām personām izteikt viedokli, Noteikumu projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības un plānošanas procesā" ievietots Tieslietu ministrijas interneta mājaslapā 2017. gada 30. janvārī.  |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības un plānošanas procesā" 7.4.1apakšpunktu sabiedrības pārstāvjiem bija iespēja līdzdarboties, rakstiski sniedzot viedokli par Noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības pārstāvju viedokļi par Noteikumu projektu pēc tā ievietošanas Tieslietu ministrijas interneta mājaslapā līdz Noteikumu projekta saskaņošanai ar institūcijām nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts pārvaldes iestādes un tām pielīdzināmās institūcijas, kurās tiek izdoti administratīvie akti. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas IV un V sadaļa – Noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

Rudziks 67036902

uldis.rudziks@tm.gov.lv